text: Свят :: Чехия отваря хотели, театри и кина :: Monitor.bg
  12:29 24 Май 2021
  От: Агенция Монитор (98718)
  От днес в Чехия отварят хотели, хостели и други места за настаняване при стриктно спазване на хигиенните изисквания. Гостите задължително трябва да представят отрицателен тест за коронавирус, ваксинационен сертификат или документ, че са прекарали COVID-19 преди пристигането си в страната.
  Туристите пък нямат право да остават повече от седем дни, в противен случай подлежат на допълнителен COVID тест.
  Също от днес в Чехия са разрешени културни прояви до 1000 души на открито и до 500 на закрито. Това означава, че кината и театрите също могат да отворят, при условие, че е запълнен само половината от капацитета им. За посетителите важат същите изисквания като при хотелите.